બ્રિટિશ ખેલાડી એન્ડી મરેનું આ વર્ષે શાનદાર પ્રદર્શન રહ્યું છે. તેણે રિયો ઓલિમ્પિકમાં ગોલ્ડ મેડલ જીતવા ઉપરાંત પોતાની કરિયરનો બીજો વિમ્બલ્ડન ખિતાબ જીત્યો છે. મરેએ તાજેતરમાં જ સર્બિયાના નોવાક જોકોવિચને હરાવીને વિશ્વ રેન્કિંગમાં ટોચનું સ્થાન હાંસલ કર્યું હતું. વર્લ્ડ નંબર વન મરે હાલ આગામી સિઝનની તૈયારી કરી રહ્યો છે, પરંતુ તેણે ફ્લોરિડાથી વીડિયો કોન્ફરન્સિંગના માધ્યમથી આ પુરસ્કાર પ્રાપ્ત કર્યો હતો. બ્રિટનના ભૂતપૂર્વ બોક્સર અને વિશ્વ ચેમ્પિયન લેનોક્સ લૂઇસે ૧૨ હજાર દર્શકોની હાજરીમાં મરેને આ પુરસ્કાર એનાયત કર્યો હતો.